Saxonia-Anhalt

Saxonia-Anhalt (en alemán Sachsen-Anhalt) ye un d'os 16 estaus federaus d'Alemanya, con capital en a ciudat de Magdeburgo. Ye un land establito en 1990, cuan se fació a reunificación d'Alemanya. A suya población ye de 2.135.597 habitants (2024) en una superficie de 20.451,58 km², con una densidat de población de 104 hab/km². L'actual president (Ministro-president) rechional ye Sven Schulze, d'a Christlich Demokratische Union Deutschlands, encara que en un Gubierno de coalición con o Sozialdemokratische Partei Deutschlands en Freie Demokratische Partei. Cheografía O estau de Saxonia-Anhalt ye formato arredol d'una plana d'uso intensivo ta l'agricultura, encara que en a suya parte sudoccidental ya se troban as primeras estribacions d'as montanyas de Harz. A cadena montanyosa mas altera de Saxonia-Anhalt ye lo Harz, en a cual se troba a elevación mas alta de Saxonia-Anhalt y de tot o norte d'Alemanya. Iste ye lo Brocken con 1141,1 m sobre o livel d'a mar. A suya hidrolochía s'estructura sobre o río Elba, que ye o prencipal río d'a rechión, y d'o suyo afluent, o río Saale. Demografía Organización politico-administrativa Dende a reforma administrativa de 2007, d'o estau de Saxonia-Anhalt en fan parte 11 Landkreise u districtos rurals y tres districtos urbanos u ciudaz independients (kreisfreie Stadt). Districtos rurals Districto d'Altmark Salzwedel. Districto d'Anhalt-Bitterfeld. Districto de Börde. Districto de Burgenland. Districto de Harz. Districto de Jerichower Land. Districto de Mansfeld-Südharz. Districto de Saale. Districto de Salzland. Districto de Stendal. Districto de Wittenberg. Districtos urbans Dessau-Roßlau. Halle. Magdeburgo. Diez ciudaz mas importants Lista de ministro-presidents de Saxonia-Anhalt Cultura Luengas Saxonia-Anhalt perteneixe historicament a las arias lingüisticas d'o baixo alemán. Hue lo día, manimenos, se charra alto alemán con accento especifico de iste estau, y que tien una gran cantidat d'expresions especificas. En a parti norte, en Altmark y en Börde, encara se troban charraires de d'abanzada edat nativos d'o baixo alemán. Gastronomía A prencipal caracteristica d'iste estau d'Alemanya ye a calidat d'a tierra, que permite a l'agricultura incluyir en a cocina de l'estau diferents ingredients vechetals, y cal destacar o Magdeburger Börde (a plana de Magdeburg). I hai una gran variedat de verduras y legumbres y ye muit habitual a remolacha. Birollas tipicas son: Baumkuchen. Eier in Senfsauce. Milbenkäse. Harzer Käse. Referencias Vinclos externos Se veigan as imáchens de Commons sobre Sacsonia-Anhalt. Pachina web oficial de Saxonia-Anhalt.